હાર્દિક પટેલ કહે છે કે ગુજરાતને વેરથી પ્રેમથી બદલીશુ અને સત્તા પરિવર્તન માટે નહી પરંતુ વ્યવસ્થા પરિવર્તન માટે લડીશુ યાત્રાનો ઉદેશ ત્રણ મુદ્દાનો છે. પટેલ સમાજને બંધારણીય અનામતનો લાભ, અન્ન દાતા ખેડૂતોનું દેવુ માફ કરો અને ખેડૂતની આવક બમણી કરો અને શિક્ષિત યુવકોને રોજગારી ઉપલબ્ધ કરો જો કે નવાઇની વાત એ છે કે આ વખતે હાર્દિક પટેલ તેના ક્રાંતિકારી સ્વભાવથી અલગ રીતે જાહેરાત કરી છે. તેની પાછળ તેનું ક્યુ તર્ક રહેલુ છે તે પણ મોટો સવાલ છે. બીજી વાત એવી પણ છે કે હાર્દિક પટેલ પર થયેલા નાણાંકીય હિસાબો, પાટીદાર અનામત ફંડનો ગેર ઉપયોગ અને તેના સાથીદારો સાથે આંદોલન દરમિયાન શરાબ અને સુંદરી સાથે વાયરલ થયેલા કથિત ફુટેજને લીધે તે હવે ધીમેધીમે આગળ વધી રહ્યો છે અને તેની સાથે રહેલા લોકોની હલચલ તેમજ તેમના વર્તનને પણ ઓબર્ઝવ કરીને પોતાના કાર્યક્રમ બનાવી રહ્યો છે.